|  |  |
| --- | --- |
| Nacionālā veselības dienesta līguma | \_\_\_\_\_\_\_\_\_\_\_\_\_\_\_\_\_\_\_\_\_\_\_\_līguma |
| uzskaites Nr. \_\_\_\_\_\_\_\_\_\_\_\_\_\_\_ | uzskaites Nr. \_\_\_\_\_\_\_\_\_\_\_\_\_\_\_\_\_\_ |

**Līgums**

 par sadarbību vienotās veselības nozares elektroniskās informācijas sistēmas testēšanā

Rīgā, 202 .gada \_\_.\_\_\_\_\_\_\_\_\_\_\_\_

Nacionālais veselības dienests (turpmāk – Dienests), kura vārdā, saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”, rīkojas tā direktors Āris Kasparāns, no vienas puses, un

[Nosaukums] (turpmāk – Ārstniecības iestāde), kuras vārdā, saskaņā ar \_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_, no otras puses, turpmāk kopā saukti par Līdzējiem,

ievērojot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta c. un e .punktu, kā arī 9.panta i. un h. punktu un lai īstenotu Ārstniecības likuma 78., 79. un 80.pantā noteikto, noslēdz šādu līgumu (turpmāk – Līgums):

1. **Līgumā lietotie termini**
	1. Iestādes lietotājs – persona, kurai saskaņā ar Iestādes atbildīgās kontaktpersonas uzdevumu ir piešķirtas VVIS lietošanas tiesības;
	2. Iestāde – ārstu prakse, valsts un pašvaldību iestāde, komercsabiedrība, kas reģistrēta ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un nodrošina ārstniecības pakalpojumus. Ar Iestādi šī Līguma izpratnē tiek saprasta arī aptieka, aptiekas informācijas sistēmas izstrādātājs kā arī ārstniecības iestādes informācijas sistēmas izstrādātājs.
	3. e-veselības portāls – tīmekļa vietne, ar kuras starpniecību tiek nodrošināta piekļuve VVIS;
	4. konfidenciāla informācija – informācija, ko satur VVIS, tajā skaitā informācija, kas satur personas datus vai sensitīvus personas datus, kā arī informācija, kas attiecas uz tehniskā pieslēguma un VVIS darbināšanu, tajā skaitā informācija par atklātajām kļūdām testēšanas laikā;
	5. pacients – fiziska persona, kura saņem veselības aprūpes pakalpojumus vai vēršas pēc tiem;
	6. Testēšana – VVIS un VVIS moduļu testēšana;
	7. VVIS – vienotā veselības nozares elektroniskās informācijas sistēma, kuras pārzinis un turētājs ir Dienests;
	8. VVIS moduļi – VVIS sastāvdaļas, kas nodrošina VVIS darbību – elektroniskās veselības kartes informācijas sistēma, integrācijas platformas informācijas sistēma, veselības aprūpes pakalpojumu klasifikācijas sistēma, veselības aprūpes elektronisko nosūtījumu/elektronisko pierakstu informācijas sistēma, e-veselības lietotāju WEB platforma (e-veselības portāls) un elektroniskās receptes informācijas sistēma.
2. **Līguma priekšmets**
	1. Šis Līgums nosaka kārtību un pienākumus, kādā Iestāde un Dienests sadarbojas, lai veiktu VVIS un VVIS moduļu testēšanu (turpmāk – Testēšana).
	2. Iestādes lietotāji piekļūst VVIS, izmantojot e-veselības portālu testa vidē;
	3. Testēšanas mērķis ir kvalitatīvi novērtēt VVIS moduļu atbilstību paredzētajām funkcionalitātēm un konstatēt nepilnības, lai nodrošinātu sekmīgu produkcijas vides ieviešanu.
3. **Pušu saistības**
	1. Iestāde:
		1. Atbilstoši Līguma 1.pielikumam, iesniedz un izmaiņu gadījumā aktualizē Dienestam tīmekļa piekļuves reģistrācijas formu, kurā norāda Iestādes atbildīgo kontaktpersonu un lietotājus, kuri piedalīsies Testēšanā. Aktualizētais Līguma 1.pielikums tiek pievienots katram Līguma eksemplāram.
		2. Nodrošina, lai visi lietotāji, kurus Iestāde ir norādījusi šī Līguma 1.pielikumā, 5 (piecu) darba dienu laikā pēc VVIS lietotāju tiesību piešķiršanas aizpilda Līguma 2.pielikumā norādīto apliecinājumu par informācijas neizpaušanu, kas tiek saglabāts Iestādē 10 (desmit) gadus pēc darba tiesisko attiecību izbeigšanās ar attiecīgo lietotāju.
		3. Nodrošina šī Līguma 1.pielikumā minētās personas piekrišanu savu datu apstrādei VVIS. Apliecinājums par savu datu izmantošanu VVIS ir minēts šī Līguma 2.pielikumā.
		4. Nodrošina testa datu sagatavošanu un ievadīšanu VVIS, kā arī pēc datu ievades veic pārbaudi, vai dati VVIS sistēmā ir uzkrāti korekti.
		5. Nodrošina, ka Testēšanas datiem, kuri minēti Līguma 3.1.4.apakšpunktā, ir jābūt pietuvinātiem datiem, kas tiek veidoti ārstniecības procesā, bet nedrīkst būt identiski, lai nevarētu identificēt pacientu un ar pacientu saistīto ārstniecības procesu.
		6. Iesniedz Dienestam informāciju par konstatētajām kļūdām un nepilnībām tiklīdz tās kļūst zināmas, nosūtot pieteikumu atbilstoši Līguma 3.pielikumā norādītajai formai uz elektroniskā pasta adresi help@eveseliba.gov.lv.
		7. Pēc Līguma 9.4.1.apakšpunktā minētās Dienesta kontaktpersonas pieprasījuma 10 (desmit) darba dienu laikā Dienestam iesniedz rakstveida atskaiti par Testēšanas gaitu, veiktajām darbībām, ierosinājumiem un atbildes uz citiem Dienesta uzdotajiem jautājumiem.
		8. Veic Testēšanu un piesaka VVIS uzlabojumus, lai, ieviešot VVIS un VVIS moduļus ekspluatācijā, Iestāde varētu tos izmantot.
		9. Neizpauž informāciju trešajām personām, kas var radīt drošības apdraudējumus VVIS. Par šāda drošības apdraudējuma radīšanu VVIS, nekavējoties informē Dienestu.
	2. Dienests:
		1. Nodrošina VVIS pieejamību Iestādei, izņemot plānotos un ārkārtas informācijas sistēmas darbības pārtraukumus.
		2. Par plānotajiem VVIS darbības pārtraukumiem informē Iestādi vismaz 1 (vienu) darba dienu iepriekš, nosūtot paziņojumu uz šī Līguma 9.4.2.apakšpunktā minētās kontaktpersonas elektroniskā pasta adresi.
		3. Ārkārtas VVIS darbības pārtraukuma gadījumā 1 (vienas) darba dienas laikā informē Iestādi par plānoto VVIS darbības atjaunošanu, nosūtot paziņojumu uz šī Līguma 9.4.2.apakšpunktā minētās kontaktpersonas elektroniskā pasta adresi.
		4. Nodrošina Iestādei pieeju VVIS funkcionalitātēm.
		5. Nodrošina testējamo funkcionalitāšu saraksta nosūtīšanu Iestādes atbildīgajai kontaktpersonai uz Līguma 1.pielikumā norādīto elektroniskā pasta adresi.
		6. Informē Iestādi par uzstādītajiem labojumiem un jauninājumiem VVIS, ja tie ir saistīti ar Testēšanu.
		7. Nodrošina Iestādei konsultatīvu atbalstu VVIS lietošanā.
		8. 5 (piecu) darba dienu laikā pēc Līguma 1.pielikuma vai tā aktualizētās informācijas saņemšanas izveido VVIS lietotāja tiesības Iestādes atbildīgajai kontaktpersonai un testēšanā iesaistītajiem lietotājiem un nosūta Līguma 1.pielikumā minētajai Iestādes atbildīgajai kontaktpersonai informāciju par lietotāju tiesību piešķiršanu vai izmaiņām uz elektronisko pastu. Piešķirt, mainīt, bloķēt vai anulēt VVIS lietotāja tiesības Iestādes ārstniecības personām un ārstniecības atbalsta personām pēc Iestādes atbildīgās personas administratīvo jautājumu risināšanā rakstveida pieprasījuma Dienestam.
		9. Ir tiesīgs uzstādīt VVIS papildinājumus vai izmaiņas, iepriekš par to nebrīdinot Iestādi.
		10. Ir tiesīgs nekavējoties anulēt piekļuves tiesības VVIS, par to nekavējoties paziņojot Iestādei un norādot pamatojumu piekļuves tiesību VVIS anulēšanai.
4. **Informācijas aizsardzība**
	1. Līdzēji nedrīkst izpaust Testēšanas laikā iegūto konfidenciālo informāciju jebkurai trešajai pusei, izņemot:
		1. Līdzēju darbiniekus, kuriem šī informācija ir nepieciešama, lai pildītu tiešos darba pienākumus, kuriem šī informācija izpaužama tikai gadījumā, ja konkrētā persona ir rakstveidā apņēmusies šo informāciju saglabāt un nelikumīgi neizpaust, kā arī neizpaust informāciju arī pēc darba tiesisko attiecību izbeigšanas (parakstīts Līguma 2.pielikuma apliecinājums par informācijas neizpaušanu);
		2. VVIS programmatūras izstrādātājus, atklāto problēmu novēršanai;
		3. normatīvajos aktos noteiktajos gadījumos uz rakstiska pieprasījuma pamata, identificējot konfidenciālās informācijas izpaušanas laiku, izpaudēju, saņēmēju (pārstāvi, amatpersonu) un saturu.
	2. Līdzēji nodrošina:
		1. informācijas konfidencialitātes un datu aizsardzības prasību ievērošanu no Līdzēju darbinieku, auditoru, revidentu un citu saistīto personu puses, kurām dati ir vai var būt pieejami uz tiesiska pamata;
		2. informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt informācijas sistēmu tehniskajiem resursiem.
	3. Iestādē nodarbinātajām personām piekļuves tiesības e-veselības portālam nekavējoties jāanulē, ja persona pārtraukusi darba tiesiskās vai līgumiskās attiecības ar Iestādi.
	4. Līdzēji apliecina, ka konfidenciālā informācija netiks izpausta arī pēc Līguma izbeigšanas, izņemot Līguma 4.1.apakšpunktā noteiktajos gadījumos.
5. **Nepārvarama vara**
	1. Līdzēji nav atbildīgi par savu saistību daļēju vai pilnīgu neizpildi, ja tas ir rezultāts tādiem notikumiem kā stihiskas nelaimes, plūdi, ugunsgrēks, karadarbība, valdības lēmumi, normatīvie akti, tiesas nolēmumi u.c., kas notikuši pēc Līguma slēgšanas un nav izraisīti ar kāda Līdzēja nolūku un šādu notikumu seku novēršana nav iespējama ar Līdzēju samērīgām darbībām. Līdzēji var vienoties arī par citu papildu apstākļu attiecināšanu nepārvaramas varas apstākļiem un lūgt tos konstatēt citai kompetentai un neatkarīgai institūcijai. Nepārvaramas varas apstākļi, izņemot normatīvo aktu izmaiņas, kuras liek pilnībā vai daļēji atklāt personas datus vai tiesas nolēmumus, ar kuriem uzdots pilnībā vai daļēji atklāt konkrētas personas datus, neietekmē Līdzēju pienākumus aizsargāt pacientu personas datus un neatceļ atbildību par personas datu prettiesisku izpaušanu.
	2. Līdzējs, kurš atsaucas uz nepārvaramas varas apstākļiem un to attiecināšanu uz Līguma izpildi, nekavējoties par to rakstveidā informē otru Līdzēju, paziņojot par konkrētajiem apstākļiem, to iespējamo rašanās laiku un ietekmi uz Līguma izpildi.
	3. Līdzēji apņemas vienoties par to, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
6. **Strīdi un paziņojumi**
	1. Strīdi, kas rodas saistībā ar Līguma izpildi, tiek risināti savstarpējās sarunās. Ja sarunu rezultātā strīds netiek noregulēts, tas tiek izšķirts Latvijas Republikas tiesu instancēs Latvijas Republikas ārējos normatīvajos aktos noteiktajā kārtībā.
	2. Ar sarunām Līguma izpratnē tiek saprasts:
		1. elektroniskā sarakste, izmantojot Līguma 9.4.apakšpunktā noteikto Dienesta un Iestādes kontaktpersonu elektroniskā pasta adreses;
		2. sarunas klātienē, Līdzējiem sastādot un parakstot attiecīgu sarunu gaitas un būtības protokolu;
		3. savstarpējā sarakste ar personisko vai drošu elektronisko parakstu parakstītas vēstules veidā, izmatojot Līdzēju juridiskās adreses un līgumā norādītās elektroniskā pasta adreses. Par vēstules saņemšanas brīdi Līguma izpildē tiek uzskatīta septītā diena pēc vēstules nodošanas pastā vai otrajā darba dienā pēc elektroniskā dokumenta nosūtīšanas uz līgumā norādīto elektroniskā pasta adresi.
	3. Savstarpējās Līdzēju attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošajiem ārējiem normatīvajiem aktiem.
7. **Atbildība**
	1. Iestāde ir atbildīga un apņemas atlīdzināt zaudējumus, kas radušies Dienestam vai trešajām personām Līguma izpildē iesaistīto Iestādes darbinieku prettiesiskas rīcības (darbības vai bezdarbības), rupjas vai vieglas neuzmanības vai Līguma noteikumu pārkāpumu rezultātā.
	2. Dienests neuzņemas nekādu atbildību par Iestādes VVIS ievadītās informācijas (datu) saturu, tās atbilstību normatīvo aktu un Līguma prasībām.
	3. Iestāde ir atbildīga, lai VVIS tiktu izmantots tikai Līgumā minētajam mērķim un Testēšanas rezultātā iegūtā informāciju netiktu izmantota ārstniecības procesā.
8. **Līguma stāšanās spēkā, tā grozīšana vai izbeigšana**
	1. Līgums stājas spēkā no brīža, kad to ir parakstījuši abi Līdzēji.
	2. Līgums noslēgts uz nenoteiktu laiku.
	3. Jebkuri grozījumi Līgumā stājas spēkā tikai tad, kad tie ir noformēti rakstveidā un tos ir parakstījis katrs no Līdzējiem. Izmaiņas, kas saistītas ar Līguma kontaktpersonām netiek noformētas kā Līguma grozījumi, bet tiek veiktas atbilstoši Līguma 3.1.1.apakšpunktā noteiktajai kārtībai vai gadījumā, ja mainās Līguma 9.4.apakšpunktā noteiktās kontaktpersonas, nosūtot otram Līdzējam attiecīgu paziņojumu, ko pievieno katram Līguma eksemplāram kā pielikumu.
	4. Līgums var tikt izbeigts:
		1. Līdzējiem par to vienojoties;
		2. uz Latvijas Republikas ārējā normatīvā akta pamata.
	5. Līdzējs, kurš vēlas izbeigt Līgumu Līguma 8.4.1.apakšpunkta kārtībā, 30 (trīsdesmit) dienas iepriekš rakstiski paziņo par to otram Līdzējam, minot arī Līguma izbeigšanas iemeslu.
	6. Dienests var vienpusēji izbeigt Līgumu, ja Iestādei zūd tiesisks pamats izmantot VVIS.
	7. Līguma izbeigšanas gadījumā tiek pārtrauktas visas piekļuves VVIS Iestādes lietotājiem.
9. **Citi noteikumi**
	1. Testēšana ir bezmaksas pakalpojums.
	2. Dienests neapmaksā Iestādes ar Testēšanu saistītos izdevumus.
	3. Līdzēju juridiskā statusa maiņas gadījumā tiesību pārņēmējs darbojas saskaņā ar šī Līguma noteikumiem.
	4. Kontaktpersonas administratīvo jautājumu risināšanā:
		1. no Dienesta puses: eveseliba@eveseliba.gov.lv
		2. no Iestādes puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Līdzējiem ir pienākums informēt otru Līdzēju par kontaktpersonas maiņu. Visa informācija, kuru atbilstoši Līguma noteikumiem saņēmis kāds no Līdzējiem vai kāda no Līguma 1.pielikumā vai Līguma 9.4.apakšpunktā norādītajām kontaktpersonām, ir saistoša informācijas saņēmējam.
	6. Līgums ir sagatavots latviešu valodā 2 (divos) identiskos, vienādi tiesiskos eksemplāros, katrs uz 5 (piecām) lapām un tam ir 3 (trīs) pielikumi:
		1. 1.pielikums – Pieteikums VVIS testēšanai e-veselības portālā uz 2 (divām) lapas;
		2. 2.pielikums – Apliecinājums par informācijas neizpaušanu uz 1 (vienas) lapas;
		3. 3.pielikums – Problēmas pieteikumu veidlapa uz 1 (vienas) lapas.
10. **Līdzēju rekvizīti**

|  |  |
| --- | --- |
| **Nacionālais veselības dienests**Reģ.Nr.90009649337Adrese: Cēsu iela 31 k-3,Rīga, LV-1012nvd@vmnvd.gov.lv | Reģ.Nr.Adrese:  |
| Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Āris Kasparāns | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

1. pielikums

202 .gada \_\_\_\_.\_\_\_\_\_\_\_\_\_\_

Līgumam Nr.\_\_\_\_\_\_\_\_\_

**Pieteikums VVIS testēšanai e-veselības portālā**

Iestādes nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs: \_\_\_\_\_\_\_\_\_\_\_\_\_\_\_\_\_\_\_\_\_

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IP adrese (adreses): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iestādes kontaktpersonas:

Iestādes atbildīgā kontaktpersona:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

vārds uzvārds personas kods

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

tālrunis e-pasta adrese

Iestādes lietotāji:

|  |  |  |  |  |
| --- | --- | --- | --- | --- |
| **Nr.p.k.** | **Vārds Uzvārds** | **Personas kods** | **E-pasts** | **Lomas kods\*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\*Lomu kodi:

|  |  |
| --- | --- |
| Lomas kods | Lomas nosaukums |
| 01 | Ārsts |
| 02 | Ārsta palīgs |
| 03 | Ģimenes ārsts |
| 04 | Reģistrators |
| 05 | Ārstniecības iestādes pārstāvis |
| 06 | Farmaceits |

Lomām pieejamā funkcionalitāte:

|  |  |  |  |  |  |  |
| --- | --- | --- | --- | --- | --- | --- |
| **Funkcionalitāte** | **Ārsts** | **Ārsta palīgs** | **Ģimenes ārsts** | **Reģis-trators** | **Ārstnie-cības iestādes pārstāvis** | **Farmaceits** |
| Profila dati |  x |  x |  x |  x |  x | x |
| Nosūtījumi |  x |  x |  x |  x |   |  |
| Darbnespējas lapas |  x |  x |  x |   |   |  |
| Receptes |  x |  x |  x |   |   | x |
| Pacientu kartes |  x |  x |  x |   |   |  |
| Pacientu pieņemšana |  x |  x |  x |   |   |  |
| Reģistrācijas pie ģimenes ārsta |   |   |  x |   |   |  |
| E-konsultācija |  |  |  x |  |  |  |
| Pastkastīte |  x |  x |  x |  x |  x | x |
| PREDA |  x |  x |  x |  x |  x |  |
| Darbinieku piekļuves tiesības |   |   |   |   |  x |  |

|  |  |
| --- | --- |
| Nacionālais veselības dienests: | Iestāde: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |

2. pielikums

202 .gada \_\_\_\_.\_\_\_\_\_\_\_\_\_\_

Līgumam Nr.\_\_\_\_\_\_\_\_\_

APLIECINĀJUMS

par informācijas neizpaušanu un personas datu apstrādi

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_, izmantojot Nacionālā veselības dienesta pārziņā esošo Vienotās veselības nozares elektroniskās informācijas sistēmas testa vidi, apņemos:

1. neievadīt Vienotās veselības nozares elektroniskās informācijas sistēmas testa vidē personas datus, tai skaitā sensitīvos personas datus (personas dati ir jebkāda informācija, kas attiecas uz identificētu vai identificējamu fizisko personu);
2. saglabāt un nelikumīgi neizpaust personas datus, kā arī neizpaust personas datus arī pēc darba tiesisko vai citu darba līgumā noteikto attiecību izbeigšanās;
3. neizpaust testēšanas laikā iegūto informāciju, tai skaitā neizpaust trešajām personām informāciju par konstatētajām nepilnībām.

Apzinos, ka par šīs apņemšanās neievērošanu varu tikt saukts/a pie atbildības saskaņā ar normatīvajiem aktiem.

202\_.gada \_\_\_.\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

 (paraksts)

Apliecinu, ka piekrītu savu personas datu apstrādei Vienotajā veselības nozares informācijas sistēmas testa vidē sistēmas testēšanas vajadzībām, tajā skaitā manu personas datu nodošanai trešajām personām, kas ir iesaistītas Vienotajā veselības nozares informācijas sistēmas testēšanā. Esmu informēts, ka varu atteikties no savu personas datu apstrādes Vienotajā veselības nozares informācijas sistēmas testa vidē, rakstveidā informējot par to Nacionālo veselības dienestu.

202\_.gada \_\_\_.\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

 (paraksts)

|  |  |
| --- | --- |
| Nacionālais veselības dienests: | Iestāde: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |

3. pielikums

202 .gada \_\_\_\_.\_\_\_\_\_\_\_\_\_\_

Līgumam Nr.\_\_\_\_\_\_\_\_\_

Problēmas pieteikumu veidlapa

|  |  |
| --- | --- |
| Problēmas ID\* | Click here to enter text. |
| Datums | Izvēlēties… |
| Pieteikuma veids | Izvēlēties... |
| Kopsavilkums (īss apraksts 1 teikumā) | Click here to enter text. |
| Redzamības līmenis | ☐ Ārsta darba vieta☐ Publiskā daļa☐ Fona process |
| Prioritāte | Izvēlēties... |
| Komponentes *(brīvā tekstā portāla sadaļa, kur problēma ir identificēta)* | Click here to enter text. |
| Izmantotais pārlūks | ☐ Internet Explorer☐ FrontMotionFirefox☐ GoogleChrome☐ Cits (norādīt)Click here to enter text. |
| Ārstniecības iestādes nosaukums | Click here to enter text. |
| Pieteicējs*(vārds, uzvārds)* | Click here to enter text. |
| Pieteicēja loma e-veselības portālā | ☐ Ārstniecības persona☐ Ārsta palīgs☐ Ģimenes ārsts☐ Reģistrators☐ Ārstniecības iestādes pārstāvis☐ Farmaceits |
| Problēmas detalizēts apraksts *(soli pa solim)**1) Izmantotā loma (iedzīvotājs, ārsts, ārstniecības iestāde, reģistrators, izmeklētājs, ģimenes ārsts, farmaceits, ārsta palīgs)* *2) Darbība1,darbība2, darbība3…**3) Izmantotās ievaddatu vērtības**4) Navigācija (nospiestās pogas, cilnes, saites)**5) Rezultāts- kļūdas apraksts* | Click here to enter text. |
| Pielikumi- *max izmērs kopā 5MB (var būt vairāki pielikumi)* | ☐ Ir (pievienot pielikumus)☐ Nav |

\*Piešķir Nacionālais veselības dienests

Vieta pielikumiem

Click here to enter text.

|  |  |
| --- | --- |
| Nacionālais veselības dienests: | Iestāde: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |